CELEX: 62011CN0651
Language: sk
Date: 2011-12-19 00:00:00
Title: Vec C-651/11: Návrh na začatie prejudiciálneho konania, ktorý podal Hoge Raad der Nederlanden (Holandsko) 19. decembra 2011 — Staatssecretaris van Financiën/X BV

10.3.2012   
            
            
               SK
            
            
               Úradný vestník Európskej únie
            
            
               C 73/17
            
         Návrh na začatie prejudiciálneho konania, ktorý podal Hoge Raad der Nederlanden (Holandsko) 19. decembra 2011 — Staatssecretaris van Financiën/X BV
   (Vec C-651/11)
   2012/C 73/30
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Navrhovateľka v konaní o kasačnom opravnom prostriedku: Staatssecretaris van Financiën
   
      Odporca v konaní o kasačnom opravnom prostriedku: X BV
   
      Prejudiciálne otázky
   
   
               1.
            
            
               Možno prevod 30 % podielov v spoločnosti, ktorej predávajúci týchto podielov poskytuje služby podliehajúce dani z pridanej hodnoty, prirovnať k prevodu aktív (časti aktív) v zmysle článku 5 ods. 8 Šiestej smernice, ak ide o dodanie tovarov a/alebo v zmysle článku 6 ods. 5 tejto smernice (1), ak ide o poskytnutie služieb?
            
         
               2.
            
            
               V prípade zápornej odpovede na prvú otázku: možno tento prevod podielov uvedený v prvej otázke prirovnať k prevodu aktív (časti aktív) v zmysle článku 5 ods. 8 Šiestej smernice, ak ide o dodanie tovarov a/alebo v zmysle článku 6 ods. 5 tejto smernice, ak ide o poskytnutie služieb, pokiaľ ostatní vlastníci podielov, ktorí spoločnosti, podiely ktorej sa prevádzajú, tiež poskytujú služby podliehajúce dani z pridanej hodnoty, prevedú (takmer) súbežne všetky zostávajúce podiely v tejto spoločnosti na rovnakú osobu?
            
         
               3.
            
            
               V prípade zápornej odpovede aj na druhú otázku: má sa prevod podielov uvedený v prvej otázke považovať za prevod (časti) podniku v zmysle článku 8 ods. 5 a/alebo článku 6 ods. 5 Šiestej smernice, ak sa zohľadní, že tento prevod úzko súvisí s riadiacou činnosťou v rámci tejto účasti?
            
         
      (1)  Šiesta smernica Rady zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia (77/388/EHS) (Ú. v. ES L 145, s. 1; Mim. vyd. 09/001, s. 23).